title: "Carl Ludwig Jessen"
text: "Carl Ludwig Jessen (* 22. Febrewoore 1833 uun Deesbel; \u2020 4. Janewoore 1917 uk diar) wiar en nuurdfresk konstmooler. Hi as tu daaling \u00fc\u00fcs a \u201eFreskenmooler\u201c bek\u00e4\u00e4nd. Sin bed\u00fc\u00fcding leit uun't sk\u00e4\u00e4lring faan det nuurdfresk b\u00fc\u00fcrenkult\u00fc\u00fcr.\n\nLeewent\nCarl Ludwig Jessen wiar uun Deesbel b\u00e4\u00e4ren. Efter en snetjerliar werket hi \u00fc\u00fcs d\u00f6rnskmooler \u00fc\u00fcb a maaskb\u00fc\u00fcrsteeden uun Nuurdfresklun. 1848-1854 begand hi potreten tu moolin. 1853 jeew hi't snetjerhoonwerk ap an lewet hial f\u00f6r't moolin. Faan 1856 tu 1865 studiaret hi uun det Kopenhuuwen Akademii bi Vilhelm Marstrand. Efter a aanj faan de Naist Sleeswich-Holstian Krich kaam hi tu Nuurdfresklun turag. M\u00e4'n stipendium maaget hi faan 1867 tu 1868 en rais tu Pariis an Itaalien. 1869\u20131870 lewet hi uun Klookris an faan 1871 tu 1875 uun Hamborig. Diarefter kaam hi weler tu Deesbel turag an lewet eksklusiiw f\u00f6r't diarsteling faan't leewent faan a lidj uun Nuurdfresklun, f\u00f6\u00f6raal \u00fc\u00fcb Oomrem an Feer. Sin nefe wiar a konstmooler Benedikt Momme Nissen.\n\nKonstmooler"